মার্কিন টেলি-জগতের একটি জনপ্রিয় শো ‘লিটল বিগ শট্‌স: ফরএভার ইয়ং’। শো-এর সঞ্চালনায় থাকেন স্টিভ হার্ভি।
গত বুধবার, এই শো-এ এসেছিলেন ৯১ বছরের জোহানা কোয়াস। এবং সেখানে তিনি যা করলেন, তাতে প্রায় তাজ্জব বনে যান রিও অলিম্পিক্সের সেরা মহিলা জিমন্যাস্ট, সিমোন বাইলস। প্রসঙ্গত, ২০ বছরের সিমোন বাইলসের কাছেই হেরে গিয়েছিলেন ভারতের জিমন্যাস্ট দীপা কর্মকার।

প্যারালাল বারের উপরে জিমন্যাস্ট জোহানা কোয়াস। ছবি: ইউটিউব
কিন্তু, ওই শো-এ সিমোনই মাথা নোয়ালেন বর্ষীয়ান জিমন্যাস্ট জোহানা কোয়াসের কাছে। শুধুমাত্র ফ্লোর এক্সারসাইজই নয়, জোহানা পারফর্ম করলেন প্যারালাল বারের উপরেও। ৯১ বছরেও যে দক্ষতা ও পারদর্শিতা নিয়ে সর্বসমক্ষে জিমন্যাস্টিকস পরিবেশন করেন জোহানা, তাতে তাক লেগে যাওয়ারই কথা সকলের।
দেখুন সেই ভিডিও— 
 

জোহানা কোয়াস এক সময়ে জিমন্যাস্টিক টিচার ছিলেন। এবং ১৯৩৪ সালে থেকেই নানা প্রতিযোগিতায় অংশ নিয়েছেন তিনি।